
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς Ιδρύματος με 
την επωνυμία «ΙΔΡΥΜΑ ΚΩΝΣΤΑΝΤΙΝΟΣ Κ. 
ΜΗΤΣΟΤΑΚΗΣ» και κύρωση του οργανισμού αυτού 1 

ΑΠΟΦΑΣΕΙΣ 

Τροποποίηση - συμπλήρωση της με αριθ. Δ15/Φ19/ 
οικ.5146/14.3.2001 Απόφασης του Υπουργού Ανά¬ 
πτυξης "Μεταβίβαση στον Ειδικό Γραμματέα της 
"Ειδικής Γραμματείας για την Ανταγωνιστικότητα", 
τον Προϊστάμενο της Ειδικής Υπηρεσίας Διαχείρι¬ 
σης (ΕΥΔ) του Επιχειρησιακού Προγράμματος 
"Ανταγωνιστικότητα" και τους Προϊσταμένους των 
Μονάδων της Ε.Υ.Δ. του δικαιώματος να υπογρά¬ 
φουν "Με εντολή Υπουργού". 2 

Τροποποίηση της αρίθμ. Γ456/οικ.63897/4430/00 
Απόφασης "Καθορισμός όρων, προϋποθέσεων και 
της διαδικασίας για τη χορήγηση αδειών για την 
εκτέλεση διεθνών τακτικών λεωφορειακών γραμ¬ 
μών με τις χώρες που δεν είναι μέλη της Ευρωπαϊ¬ 


κής Ένωσης" (Β 1312). 3 

Παροχή πιστώσεων από μέλη του Χρηματιστηρίου 
Αξιών Αθηνών και λοιπές ρυθμίσεις ως προς την 
εξόφληση του τιμήματος χρηματιστηριακών συ¬ 
ναλλαγών . 4 

Βιβλία και Στοιχεία εξ αποστάσεως μελών ΧΑΑ. 5 


ΠΡΟΕ ΔΡΙΚΟ ΔΙΑΤ ΑΓΜΑ (1) 

Έγκριση σύστασης του κοινωφελούς Ιδρύματος με την 
επωνυμία «ΙΔΡΥΜΑ ΚΩΝΣΤΑΝΤΙΝΟΣ Κ. ΜΗΤΣΟΤΑ¬ 
ΚΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 24357/26-1-2001 πράξη της συμβολαιο¬ 
γράφου Αθηνών Φρειδερίκης συζύγου Ελευθερίου Στε- 
φανάκη το γένος Νικολάου Ανυφαντάκη με την οποία οι, 
Θεοδώρα Μπακογιάννη το γένος Κωνσταντίνου και Μα¬ 
ρίας Μητσοτάκη, Αλεξάνδρα - Σταυρούλα Μητσοτάκη, 
σύζυγος Πασκάλ Γκουρνταίν, Αικατερίνη Μητσοτάκη του 


Κωνσταντίνου και της Μαρίας και ο Κυριάκος Μητσοτά- 
κης του Κωνσταντίνου και της Μαρίας σύστησαν κοινω¬ 
φελές ίδρυμα με την επωνυμία «ΙΔΡΥΜΑ ΚΩΝΣΤΑΝΤΙΝΟΣ 
Κ. ΜΗΤΣΟΤΑΚΗΣ» και με έδρα την Αθήνα. 

2. Τις διατάξεις των άρθρων 95 και 98 του α.Ν. 2039/1939 

β) 101 και 119 του Εισαγωγικού Νόμου του Αστικού Κώ¬ 
δικα και γ) 108 και 110 του Αστικού Κώδικα. 

3. Την από 5-3-2001 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1039386/441/Α0006/21-4-2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες του Υπουρ¬ 
γού Οικονομικών στους Υφυπουργούς Οικονομικών. 

Με πρόταση του Υπουργού Πολιτισμού και του Υφυ¬ 
πουργού Οικονομικών αποφασίζουμε. 

Άρθρο μόνο 

Εγκρίνουμε τη σύσταση του κοινωφελούς, μή κερδο¬ 
σκοπικού, πολιτιστικού ιδρύματος με την επωνυμία 
«ΙΔΡΥΜΑ ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ» η οποία έγι¬ 
νε από τους θεοδώρου Μπακογιάννη το γένος Κωνστα¬ 
ντίνου και Μαρίας Μητσοτάκη, Αλεξάνδρα - Σταυρούλα 
Μητσοτάκη σύζυγο Πασκάλ Γ κουρνταίν, Αικατερίνη Μη¬ 
τσοτάκη του Κωνσταντίνου και της Μαρίας και Κυριάκο 
Μητσοτάκη του Κωνσταντίνου και της Μαρίας με την 
αριθμ. 24357/26-1-2001 πράξη της συμβολαιογράφου 
Αθηνών Φρειδερίκης συζύγου Ελευθερίου Στεφανάκη το 
γένος Νικολάου Ανυφαντάκη. 

Το Ίδρυμα τούτο αποτελεί νομικό πρόσωπο Ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Πολιτισμού και διέπεται υπό τις δια¬ 
τάξεις της παραπάνω συστατικής πράξης, του παρακάτω 
οργανισμού, του α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

Κυρώνουμε τον οργανισμό διοίκησης και διαχείρισης 
του Ιδρύματος τούτου, που αποτελείται από δέκα τέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς Ιδρύματος 
με την επωνυμία «ΙΔΡΥΜΑ ΚΩΝΣΤΑΝΤΙΝΟΣ Κ. 

ΜΗΤΣΟΤΑΚΗΣ» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές, μη κερδοσκοπικό, πολιτιστικό ίδρυμα 
με την επωνυμία «ΙΔΡΥΜΑ ΚΩΝΣΤΑΝΤΙΝΟΣ Κ. ΜΗΤΣΟ¬ 
ΤΑΚΗΣ», που σύστησαν οι θεοδώρα Μπακογιάννη, Αλε¬ 
ξάνδρα - Σταυρούλα Μητσοτάκη, Αικατερίνη Μητσοτάκη 
και Κυριάκος Μητσοτάκης με την πράξη της Συμβολαιο¬ 
γράφου Αθηνών Φρειδερίκης συζύγου Ελευθερίου Στε¬ 
φανάκη το γένος Νικολάου Ανυφαντάκη με αριθμό 

24357/26-1-2001 αποτελεί νομικό πρόσωπο ιδιωτικού δι¬ 
καίου μη κερδοσκοπικού χαρακτήρα και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού του α.Ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθη- 
καν ή θα εκδοθούν σε εκτελεστή του. 

3. Το ίδρυμα εδρεύει στον Δήμο Αθηναίων. Με απόφα¬ 
ση του Διοικητικού Συμβουλίου του Ιδρύματος μπορεί να 
δημιουργηθούν παραρτήματα και σε άλλες πόλεις της 
Ελλάδος. 

4. Η σφραγίδα του Ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία, την 
έδρα και το έτος της σύστασεώς του, ενώ στο μέσον αυ¬ 
τής φέρει τον λογότυπο του Ιδρύματος, που αποτελείται 
από σύνθεση των αρχικών γραμμάτωντου ονοματεπωνύ¬ 
μου του Κωνσταντίνου Κ. Μητσοτάκη. 

Άρθρο 2 
Σκοπός 

Σκοπός του Ιδρύματος είναι η συστηματική μελέτη και 
έρευνα της ζωής και του έργου του Κωνσταντίνου Κ. Μη¬ 
τσοτάκη ως πνευματικού ανθρώπου και πολιτικού άνδρα. 

Ειδικότερα, η επίτευξη του σκοπού επιδιώκεται 

α. Με την συγκέντρωση και διαφύλαξη του προσωπικού 
αρχείου του Κωνσταντίνου Κ. Μητσοτάκη αποτελουμέ- 
νου από κάθε μορφής έγγραφα και εν γένει, έντυπο και 
οπτικοακουστικό υλικό, που θα τεθεί στην διάθεση των 
ερευνητών της συγχρόνου πολιτικής ιστορίας, μετά την 
οριστική ταξινόμηση και στέγαση του, ύστερα από σχετι¬ 
κή απόφαση του διοικητικού συμβουλίου, ως και ο 
εμπλουτισμός της συλλογής αυτής με την απόκτηση, από 
διάφορες πηγές, σχετικού, αρχειακού και μη, υλικού και 
προφορικών μαρτυριών. 

β. Με την ειδική οργάνωση φωνοθήκης, φωτογραφοθή- 
κης, ταινιοθήκης και ιστοσελίδος στο διαδίκτυο 

γ. Μετην σύσταση εξειδικευμένης, εντύπου και ηλεκτρο¬ 
νικής, βιβλιοθήκης και την συγκέντρωση και καταλογρά- 
φηση εντύπων σχετικών με τον σκοπό του Ιδρύματος. 

δ. Με απονομή βραβείων σε συγγραφικά και οπτικοα- 
κουστικά έργα που αναφέρονται στην ζωή και την δράση 
του Κωνσταντίνου Κ. Μητσοτάκη. 

ε. Με την χορήγηση υποτροφιών και οικονομικών ενι¬ 
σχύσεων για την προώθηση ερευνών και μελετών της πο¬ 
λιτικής, πολιτιστικής, κοινωνικής και οικονομικής ιστο¬ 
ρίας της Ελλάδος κατά την εποχή που έδρασε ο Κωνστα¬ 
ντίνος Κ. Μητσοτάκης. 

στ. Με την οργάνωση συνεδρίων, σεμιναρίων, εκθέσε¬ 
ων και την έκδοση βιβλίων και άλλων οπτικοακουστικών 
μέσων, που σχετίζονται με τον σκοπό του Ιδρύματος. 

Άρθρο 3 

Περιουσία - Πόροι 

1. Περιουσία του Ιδρύματος αποτελούν 

α. Ποσό πέντε εκατομμυρίων (5.000.000) δραχμών, που 
θα προσφέρουν σ’ αυτό οι ιδρυτές του και το οποίο θα κα¬ 
τατεθεί για λογαριασμό του Ιδρύματος σε Ελληνική Τρά¬ 
πεζα. 

β. Τα περιουσιακά στοιχεία που θα προσφέρει στο 
ίδρυμα ο Κωνσταντίνος Κυριάκου Μητσοτάκης τα οποία 
αναφέρονται, λεπτομερώς, στην σχετική, από 25 Ιανου¬ 
άριου 2001, επιστολή του προς τους Ιδρυτές του Ιδρύ¬ 
ματος. 

Σύμφωνα με αυτήν εισφέρει στο Ίδρυμα κατά πλήρη κυ¬ 
ριότητα τόσο το προσωπικό του αρχείο όσο και την βι¬ 
βλιοθήκη του καθώς και ότι άλλο κρίνει χρήσιμο για την 
εκπλήρωση των σκοπών του. 

2. Πόροι του Ιδρύματος είναι: 

α. Εισφορές, συνδρομές ή επιχορηγήσεις καθώς και οι 
δωρεές, κληρονομιές ή κληροδοσίες οποιουδήποτε φυ¬ 
σικού ή νομικού προσώπου προς αυτό. 


β. Οι εισπράξεις από εκδόσεις και οπτικοακουστικό υλι¬ 
κό κάθε μορφής του Ιδρύματος. 

γ. Τα εισοδήματα από την εκμετάλλευση των περιου¬ 
σιακών του στοιχείων. 

δ. Οι τόκοι από καταθέσεις του σε Τράπεζες ή άλλους 
πιστωτικούς οργανισμούς. 

Άρθρο 4 
Διοίκηση 

1. Το ίδρυμα διοικείται από εννεαμελές Διοικητικό Συμ¬ 
βούλιο, που αποτελείται από τους κάτωθι: 

α. Μαρία σύζ. Κωνσταντίνου Μητσοτάκη το γένος Αγ 
Γ ιαννούκου 

β. Θεοδώρα Μπακογιάννη το γένος Κωνσταντίνου Μη¬ 
τσοτάκη 

γ. Αλεξάνδρα - Σταυρούλα Μητσοτάκη - Γκουρνταίν το 
γένος Κωνσταντίνου Μητσοτάκη. 
δ. Αικατερίνη Μητσοτάκη του Κωνσταντίνου 
ε. Κυριάκος Μητσοτάκης του Κωνσταντίνου 
στ. Νικόλαο - Λέανδρο Λιναρδάτο του Γεωργίου 
ζ. Παντελή Βιρβιδάκη του Επαμεινώνδα 
η. Δημήτριο Κουρκουμέλη του Γ εωργίου 
θ. Αθανάσιο Λιάπη του Παναγιώτου 

2. Από τα μέλη του Διοικητικού Συμβουλίου οι: 

α. Μαρία συζ. Κωνσταντίνου Μητσοτάκη το γένος Αγ. 
Γ ιαννούκου 

β. Θεοδώρα Μπακογιάννη το γένος Κωνσταντίνου Μη¬ 
τσοτάκη 

γ. Αλεξάνδρα - Σταυρούλα Μητσοτάκη - Γ κουρνταίν το 
γένος Κωνσταντίνου Μητσοτάκη. 
δ. Αικατερίνη Μητσοτάκη του Κωνσταντίνου 
ε. Κυριάκος Μητσοτάκης του Κωνσταντίνου 
είναι ισόβιοι, ενώ οι υπόλοιποι τέσσερις (4) εκλέγονται 
γιάτριετή θητεία 

3. Επίτιμος Πρόεδροςτου Ιδρύματος ορίζεται η Μαρίκα 
σύζ. Κωνσταντίνου Μητσοτάκη. 

Με απόφαση του Διοικητικού Συμβουλίου του Ιδρύμα¬ 
τος είναι δυνατόν να ανακηρύσσονται επίτιμα μέλη του 
Ιδρύματος προσωπικότητες του πνευματικού και πολιτι¬ 
κού κόσμου της χώρας. 

4. Τα μέλη του Διοικητικού Συμβουλίου εκλέγουν, με μυ¬ 
στική ψηφοφορία, με απόλυτη πλειοψηφία του συνόλου 
των μελών, τον Πρόεδρο, τον Αντιπρόεδρο, τον Γραμμα- 
τέα και τον Ταμία του Ιδρύματος γιάτριετή θητεία. Πρόε¬ 
δρος εκλέγεται ισόβιο μέλος. 

5. Το Διοικητικό Συμβούλιο ευρίσκεται σε νόμιμη σύν¬ 
θεση έστω και αν, για οποιονδήποτε λόγο, ο αριθμός των 
μελών του μειωθεί σε πέντε (5) 

6. Σε περίπτωση αποποιήσεως, παραιτήσεως, θανάτου, 
ανικανότητας ή αντικαταστάσεως για σπουδαίο λόγο ισο¬ 
βίου μέλους του Διοικητικού Συμβουλίου, ο αντικαταστά¬ 
της του εκλέγεται με απόλυτη πλειοψηφία των ισοβίων 
μελών του, υποχρεωτικώς, εφ’ όσον υπάρχουν - από τα 
επιζώντα μέλη της οικογένειας του Κωνσταντίνου Κ. Μη¬ 
τσοτάκη. 

7. Τα μη ισόβια μέλη του Διοικητικού Συμβουλίου εκλέ¬ 
γονται, ομοίως, με απόλυτη πλειοψηφία των ισοβίων με¬ 
λών του. Τα μέλη των οποίων η θητεία έληξε είναι δυνατόν 
να επανεκλεγούν. 

8. Μέλος κωλυόμενο δύναται εκάστοτε να αντιπροσω- 
πευθεί δι’ άλλου μέλους του Διοικητικού Συμβουλίου με 
ειδική έγγραφη εξουσιοδότηση, που απευθύνεται στον 
Πρόεδρο του Διοικητικού Συμβουλίου. Κάθε σύμβουλος 
μπορεί να αντιπροσωπεύει ένα μόνο κωλυόμενο. 

9. Το Διοικητικό Συμβούλιο ευρίσκεται σε απαρτία όταν 
τα παρόντα μέλη, περιλαμβανομένου του Προέδρου ή 
του νομίμου αναπληρωτού αυτού, είναι περισσότερα από 
τα απάντα. 

10. Τα μέλη του Διοικητικού Συμβουλίου παρέχουν τις 
υπηρεσίες τους χωρίς αμοιβή, δικαιούνται, όμως, οδοι¬ 
πορικά ή άλλα έξοδα που αποδεικνύεται ότι δαπάνησαν 

κατά την εκτέλεση υπηρεσίας του Ιδρύματος, μετά από 
ειδική εντολή του Διοικητικού Συμβουλίου. 

11. Το Διοικητικό Συμβούλιο συνέρχεται τακτικώς ανά 
τρίμηνο, εκτάκτως δε όσες φορές ήθελε συγκληθεί από 
τον Πρόεδρο ή μετά από έγγραφη αίτηση τριών (3), του¬ 
λάχιστον, μελώντου, η οποία απευθύνεται στον Πρόεδρο 
και περιέχει τα προς συζήτηση θέματα. 

12. Εκτός αν άλλως ορίζεται στο παρόν, οι αποφάσεις 
του Διοικητικού Συμβουλίου λαμβάνονται κατά πλειοψη- 
φία των παρόντων μελών και σε περίπτωση ισοψηφίας 
υπερισχύει η άποψη υπέρ της οποίας τάσσεται ο Πρόε¬ 
δρος. 

13. Όλες οι ψηφοφορίες για εκλογή ή αποβολή μελών 
του Διοικητικού Συμβουλίου είναι μυστικές. Για την απο¬ 
βολή, για σπουδαίο λόγο, μέλους του Διοικητικού Συμ¬ 
βουλίου, απαιτείται πλειοψηφία των δύο τρίτων (2/3) του 
ιδρυτικού αριθμού των μελώντου. 

14. Η αδικαιολόγητη απουσία μη ισοβίου μέλους από 
τρεις (3) συνεχείς ή έξι (6), συνολικώς, συνεδριάσεις θε¬ 
ωρείται ως παραίτηση αυτού. 

15. Των συνεδριάσεων τηρούνται πρακτικά, τα οποία 
καταχωρίζονται σε ειδικό βιβλίο και υπογράφονται από 
άλατα μέλη του Διοικητικού Συμβουλίου που μετείχαντης 
συνεδριάσεως. Εάν μέλος αρνείται την υπογραφή πρα¬ 
κτικού, η άρνηση αυτή αναγράφεται στο πρακτικό αυτό 
και υπογράφεται από τον Πρόεδρο. 

16. Το Διοικητικό Συμβούλιο, με απόφαση του, που λαμ- 
βάνεται κατ’ απόλυτη πλειοψηφία του συνόλου των με¬ 
λών του, δύναται να συνιστά «Εκτελεστική Επιτροπή» 
αποτελουμένη από τρία (3) μέλη του, στην οποία να μετα¬ 
βιβάζει, με απόφαση του, ορισμένες αρμοδιότητες του 
ως και να αναθέτει σ’ αυτήν την εκτέλεση συγκεκριμένου 
έργου, στο πλαίσιο γενικών οδηγιών που θα παρέχει. Με 
εξουσιοδότηση του Διοικητικού Συμβουλίου, η Εκτελε¬ 
στική Επιτροπή προβαίνει στις αναγκαίες ενέργειες για 
την πραγματοποίηση κάθε γενικής ή ειδικής αποφάσεως. 
Οι αποφάσεις της Εκτελεστικής Επιτροπής, που εκδίδο- 
νται βάσει της ως άνω αρμοδιότητοςτης, εκτελούνται ως 
αποφάσεις του Διοικητικού Συμβουλίου του Ιδρύματος. 

Άρθρο 5 

Αρμοδιότητες Διοικητικού Συμβουλίου 

Το Διοικητικό Συ μβούλιο αποφασίζει για κάθε θέμα που 
αφορά στην οργάνωση, διοίκηση καιλειτουργίατου Ιδρύ¬ 
ματος, στην διαχείριση της περιουσίας και την διάθεση 
των πόρων του, καθώς και για κάθε ενέργεια που σχετίζε¬ 
ται με την εκπλήρωση του σκοπού του, σύμφωνα με τις 
διατάξεις της συστατικής πράξεως και του οργανισμού 
του ιδρύματος και του α.Ν. 2039/1939 όπως εκάστοτε 
ισχύει. 

Ειδικότερα, το Διοικητικό Συμβούλιο 

α. Καταρτίζει, ψηφίζει και υποβάλλει, κάθε χρόνο, για 
έγκριση στην αρμοδία, κατά νόμο, Αρχή, τον προϋπολο¬ 
γισμό και απολογισμό του Ιδρύματος, σύμφωνα με τις 
διατάξεις των άρθρων 101 και 102 του Αστικού Κώδικος, 
του α.Ν. 2039/1939 και του Β.Δ. της 20-12-1939 όπως εκά¬ 
στοτε ισχύουν. Μαζί με τον απολογισμό καταρτίζει, ψηφί¬ 
ζει και υποβάλει προς έγκριση γενικό ισολογισμό του 
ενεργητικού και παθητικού του Ιδρύματος. 

β. Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών προς το Ίδρυμα, καθώς 
και για την ανακήρυξη δωρητών και ευεργετών του Ιδρύ¬ 
ματος. 

γ. Αποφασίζει την πρόσληψη του Γενικού Διευθυντού 
και, εν γένει, του προσωπικού του Ιδρύματος, εφ’ όσον 
υπάρχει σχετική πίστωση στον εγκεκριμένο προϋπολογι¬ 
σμό αυτού, προσδιορίζοντας τους όρους εργασίας και 
την αμοιβή αυτών, σύμφωνα με τις διατάξεις των συλλο¬ 
γικών συμβάεσων εργασίας και της εργατικής νομοθε¬ 
σίας. 

δ. Αποφασίζει την χορήγηση γενικών ή ειδικών εξουσιο¬ 


δοτήσεων ως και εκπροσωπήσεως του Ιδρύματος σ’ ένα 
ή περισσότερα μέλη αυτού ή και σε τρίτους. 

ε. Καταρτίζει εσωτερικό κανονισμό λειτουργίας του 
Ιδρύματος. 

Άρθρο 6 

Αρμοδιότητες Προέδρου 

Ο Πρόεδρος του Διοικητικού Συμβουλίου του Ιδρύμα¬ 
τος 

α. Εκπροσωπείτο Ίδρυμα στα Δικαστήρια και στις Αρ¬ 
χές καθώς και στις σχέσεις του με κάθε τρίτο, αυτοπρο¬ 
σώπως ή με πληρεξούσιο που θα ορίζεται από απόφαση 
του Διοικητικού Συμβουλίου. 

β. Συγκαλεί το Διοικητικό Συμβούλιο, σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. Οι προκλήσεις για συ¬ 
νεδρίαση στέλλονται στα μέλη πριν πέντε (5), τουλάχι¬ 
στον, ημέρες, εκτός αν, κατά την κρίση του Προέδρου, 
συντρέχει ανάγκη επειγούσης συνεδριάσεως. 

γ. Καταρτίζει, βοηθούμενος από τον Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται στην 
ημερήσια διάταξη δεν συζητείται εκτός αν πρόκειται για 
επείγουσα υπόθεση και συμφωνήσει σ’ αυτό η πλειοψη¬ 
φία των παρόντων μελών. 

δ. Εισηγείται στο Διοικητικό Συμβούλιο τα θέματα της 
συζητήσεως, μπορεί, όμωςν να αναθέτει την εισήγηση 
διαφόρων θεμάτων σε άλλο μέλος αυτού. 

ε. Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

στ. Δίδει εντολή για την πληρωμή κάθε δαπάνης που 
προβλέπεται στον εγκεκριμένο προϋπολογισμό. 

ζ. Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές. 

η. Καταρτίζει την ετήσια έκθεση των πεπραγμένων του 
Διοικητικού Συμβουλίου. 

2. Τον Πρόεδρο κωλυόμενο αναπληρώνει ο Αντιπρόε¬ 
δρος και σε περίπτωση κωλύματος αυτού, το πρεσβύτε- 
ρο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του Ιδρύματος: 

α. Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β. Επιμελείται της συντάξεως των πρακτικών του Διοι¬ 
κητικού Συμβουλίου. 

γ. Φυλάσσει τα έγγραφα, τα βιβλία, πλην των διαχειρι¬ 
στικών, και την σφραγίδα του Ιδρύματος. 

2. Τον γραμματέα κωλυόμενο αναπληρώνει άλλο μέλος 
που ορίζεται με απόφαση του Διοικητικού Συμβουλίου. 

Άρθρο 8 

Αρμοδιότητες Ταμία 
1. Ο Ταμίας του Ιδρύματος 

α. Εισπράττει τα έσοδα του Ιδρύματος, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β. Καταθέτει σε Τράπεζες τα εισπραττόμενα έσοδα του 
Ιδρύματος, έχοντας την ευχέρεια να παρακρατεί απ’ αυ¬ 
τά μικρό ποσό, αναγκαίο για την πληρωμή εκτάκτων και 
επειγουσώνδαπανώντου Ιδρύματος, το ύψος του οποίου 
καθορίζεται με απόφαση του Διοικητικού Συμβουλίου 
στην αρχή κάθε έτους. 

γ. Αναλαμβάνει τις καταθέσεις και εκτελεί, με σχετικό 
ένταλμα, κάθε πληρωμή ύστερα από έγγραφη εντολή του 
Προέδρου ή του νομίμου αναπληρωτού του. 

δ. Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

ε. Μεριμνά για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

2. Τον Ταμία κωλυόμενο αναπληρώνει άλλο μέλος που 
ορίζεται με απόφαση του Διοικητικού Συμβουλίου. 

Άρθρο 9 

Αρμοδιότητες Γενικού Διευθυντή 

Ο Γενικός Διευθυντής είναι ειδικός επιστήμονας με 
εμπειρία στα θέματα που σχετίζονται με τον σκοπό του 
Ιδρύματος. 

Ο Γενικός Διευθυντής είναι υπεύθυνος για την φύλαξη 
των αρχείων του Διοικητικού Συμβουλίου, στο οποίο λο¬ 
γοδοτεί όποτε προσκληθεί. 

Ο Γ ενικός Διευθυντής προϊσταται του προσωπικού του 
Ιδρύματος, προσκαλούμενος δε, μετέχει, ως εισηγητής, 
στις συνεδριάσεις του Διοικητικού Συμβουλίου, χωρίς δι¬ 
καίωμα ψήφου. 

Ο Γ ενικός Διευθυντής εκτελεί τις αποφάσεις του Διοι¬ 
κητικού Συμβουλίου ή της Εκτελεστικής Επιτροπής. 

Άρθρο 10 

Επιλογή και ανακήρυξη υποτρόφων 

Υποτροφίες χορηγούνται για έρευνες και μελέτες σε 
θέματα πολιτικής, πολιτιστικής, κοινωνικής και οικονομι¬ 
κής ιστορίας της νεωτέρας Ελλάδος, σύμφωνα με το άρ¬ 
θρο 2 του παρόντος. 

Η επιλογή και ανακήρυξη των υποτρόφων γίνεται χωρίς 
διαγωνισμό, με βάση τους τίτλους σπουδών και τα εν γέ- 
νει προσόντα των υποψηφίων. 

Το Διοικητικό Συμβούλιο μπορεί να διορίζει τριμελές συμ¬ 
βούλιο, αποτελούμενο από ειδικούς επιστήμονες, με αρμο¬ 
διότητα να γνωμοδοτεί για την επιλογή των υποτρόφων και 
εν γένει επί θεμάτων που σχετίζονται με τους ερευνητικούς 
και επιστημονικούς σκοπούς του Ιδρύματος. 

Άρθο 11 

Οικονομική διαχείριση 

Η οικονομική διαχείριση του Ιδρύματος περιλαμβάνει 
ετήσια περίοδο, που αρχίζει την 1η Ιανουάριου και λήγει 
την 31η Δεκεμβρίου του ιδίου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσιεύσεως, στην Εφημερίδα της Κυ- 
βερνήσεως, του Π.Δ. εγκρίσεως της συστάσεως του 
Ιδρύματος, η οποία μπορεί να παραταθεί μέχρι την 31η 
Δεκεμβρίου του επομένου ημερολογιακού έτους, με από¬ 
φαση του Διοικητικού Συμβουλίου, που λαμβάνεται κατά 
την πρώτη συνεδρίαση του. 

Η οικονομική διαχείριση διεξάγεται βάσει προϋπολογι¬ 
σμού και απολογισμού εσόδων και εξόδων, που καταρτί¬ 
ζονται σύ μφωνα με τις διατάξεις των άρθρων 101 και 102 
του α.Ν. 2039/1939 και Β.Δ. της 20-12-1939 (ΦΕΚ τ.Α, 
552/22-12-1939). 

Άρθρο 12 
Βιβλία και στοιχεία 

1. Το Ίδρυμα τηρεί υποχρεωτικώς τα ακόλουθα βιβλία 
και στοιχεία: 

α. Βιβλίο πρακτικών συνεδριάσεων του Διοικητικού 
Συμβουλίου. 

β. Βιβλίο λογιστικής παρακολουθήσεως, στο οποίο κα¬ 
ταχωρίζονται, με χρονολογική σειρά και λογιστική τάξη, 
όλα τα έσοδα και έξοδα του Ιδρύματος. 

γ. Στελέχωση αριθμημένων διπλοτύπων αποδείξεων ει- 
σπράξεως και ενταλμάτων πληρωμής, θεωρημένα από 
τον Πρόεδρο. 

δ. Βιβλίο μητρώου υποτρόφων 


ε. Βιβλίο απογραφών και ισολογισμού 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει αναγκαία για την πα¬ 
ρακολούθηση της διαχειρίσεως της περιουσίας του Ιδρύ¬ 
ματος και της εκτελέσεωςτου σκοπού του. 

Άρθρο 13 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Π.Δ. σύμφωνα με τις διατάξεις των 
άρθρων 98του α.Ν. 2039/39 και 100 του Αστικού Κώδικος, 
έπειτα από σχετική πρόταση του Διοικητικού Συμβουλίου 
του Ιδρύματος. 

Άρθρο 14 

Διάλυση του Ιδρύματος 

Το Ίδρυμα διαλύεται όταν και όπως ο νόμος ορίζει, έπει¬ 
τα από σχετική πρόταση του Διοικητικού Συμβουλίου αυ¬ 
τού, το οποίο αποφασίζει με πλειοψηφία των τριών (3/4) 
του ιδρυτικού αριθμού των μελώντου, αν καταστεί ανέφι¬ 
κτη η εκπλήρωση του σκοπού αυτού. 

Σε περίπτωση διαλύσεως του Ιδρύματος, το Διοικητικό 
Συμβούλιο, με την ίδια ως άνω πλειοψηφία, αποφασίζει 
περί της τύχης της περιουσίας του. 

Στον Υπουργό Πολιτισμού και στον Υφυπουργό Οικο¬ 
νομικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 10 Απριλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΠ. ΦΩΤΙΑΔΗΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

ΑΠΟΦΑΣΕΙΣ 

Αριθ.Δ15/Φ19/7647 

( 2 ) 

Τροποποίηση - συμπλήρωση της με αριθ. Δ15/Φ19/ 
οικ.5146/14.3.2001 Απόφασηςτου Υπουργού Ανάπτυ¬ 
ξης "Μεταβίβαση στον Ειδικό Γραμματέατης "Ειδικής 
Γραμματείας για την Ανταγωνιστικότητα", τον Προϊ¬ 
στάμενο της Ειδικής Υπηρεσίας Διαχείρισης (ΕΥΔ)του 
Επιχειρησιακού Προγράμματος "Ανταγωνιστικότητα" 
και τους Προϊσταμένους των Μονάδων της Ε.Υ.Δ. του 
δικαιώματος να υπογράφουν "Με εντολή Υπουργού". 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α.του άρθρου 29του Ν. 1558/1985 (ΦΕΚΑ137) "Κυβέρ¬ 
νηση και Κυβερνητικά Όργανα", όπως τροποποιήθηκε με 
τις παραγράφους 4 και 8 του άρθρου 7 του Ν. 1943/1991 
(ΦΕΚ 50 Α) και του άρθρου 29 Ατού ιδίου νόμου που προ¬ 
στέθηκε με το άρθρο 27του Ν. 2081/1992 (ΦΕΚ154Α) και 
αντικαταστάθηκε μετοάρθρο 1 παρ. 2ατου Ν. 2469/1997 
(ΦΕΚ 38 Α). 

β. της παραγράφου 1 του άρθρου 8 του Ν. 2026/1992 
(ΦΕΚ 43 Α) "Ρύθμιση θεμάτων οργάνωσης και προσωπι¬ 
κού της Δημόσιας Διοίκησης και άλλες διατάξεις". 

γ. του Π.Δ. 381/1989 (ΦΕΚ 168 Α) "Οργανισμός του 
Υπουργείου Βιομηχανίας, Ενέργειας και Τεχνολογίας", 
όπως τροποποιήθηκε και συμπληρώθηκε με το Π.Δ. 
191/1996 (ΦΕΚ 154 Α/10-7-1996). 

δ. του Π.Δ. 27/1996 (ΦΕΚ 19 Α) "Συγχώνευση των 
Υπουργείων Τουρισμού, Βιομηχανίας, Ενέργειας και Τε- 

χνολογίας και Εμπορίου στο Υπουργείο Ανάπτυξης". 

ε. του Ν.2860/2000 (ΦΕΚ251 Α) "Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις". 

στ. της υπ’ αριθμ. Δ13/Φ5.27/18038/2000 (ΦΕΚ 1502 Β) 
Κοινής Υπουργικής Απόφασης (Κ.Υ.Α.) Σύσταση Ειδικής 
Γραμματείας για την Ανταγωνιστικότητα και Ειδικής Υπη¬ 
ρεσίας Διαχείρισης Επιχειρησιακού Προγράμματος 
"Ανταγωνιστικότητα". 

2. Την υπ’αριθμ. 5932/22-12-2000 (ΦΕΚ 6 /Γ/10-1 -2001) 
απόφαση του Πρωθυπουργού και του Υπουργού Ανάπτυ¬ 
ξης "Διορισμός Ειδικού Γραμματέα στο Υπουργείο Ανά¬ 
πτυξης". 

3. Την υπ’αριθμ. 1262/31-1-2001 (ΦΕΚ 152/Β/15-2-2001) 
απόφαση του Υπουργού Ανάπτυξης Διορισμός Προϊστα¬ 
μένου στην Ειδική Υπηρεσία Διαχείρισης του Επιχειρη¬ 
σιακού Προγράμματος "Ανταγωνιστικότητα". 

4. Την με αριθ. Δ15/Φ19/οικ.5146/14.3.2001 Απόφαση 
"Μεταβίβαση στον Ειδικό Γ ραμματέα της "Ειδικής Γ ραμ¬ 
ματείας για την Ανταγωνιστικότητα", τον Προϊστάμενο 
της Ειδικής Υπηρεσίας Διαχείρισης (ΕΥΔ) του Επιχειρη¬ 
σιακού Προγράμματος "Ανταγωνιστικότητα" και τους 
Προϊσταμένους των Μονάδων της Ε.Υ.Δ. του δικαιώμα¬ 
τος να υπογράφουν "Με εντολή Υπουργού"". 

5. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού. 

6. Την ανάγκη διασφάλισης της εύρυθμης και αποδοτι¬ 
κής λειτουργίας των Υπηρεσιώντης Ειδικής Γ ραμματείας 
για την Ανταγωνιστικότητα, αποφασίζουμε: 

Στο τέλος του άρθρου 2 της με αριθ. Δ15/Φ19/ 
οικ.5146/14.3.2001 Απόφασης του Υπουργού Ανάπτυξης 
προστίθενται παράγραφοι 20 και 21, ως ακολούθως: 

20. Τις αποφάσεις, τις πράξεις και εντολές για την πραγ¬ 
ματοποίηση δαπανών του Προγράμματος Δημοσίων 
Επενδύσεων για τα έργα ΕΠΑΝ. Τη διενέργεια των διαδι¬ 
κασιών ανάθεσης προμηθειών, έργων, μελετών και υπη¬ 
ρεσιών για την υλοποίηση του Προγράμματος Τεχνικής 
Βοήθειας του Επιχειρησιακού Προγράμματος "Ανταγωνι¬ 
στικότητα", τις αποφάσεις κατακύρωσης ή ανάθεσης, κα¬ 
θώς και τις αντίστοιχες συμβάσεις. 

21. Τις αποφάσεις για τη διενέργεια των διαδικασιών 
ανάθεσης σε ενδιάμεσους φορείς της εφαρμογής μέ¬ 
τρων του Επιχειρησιακού Προγράμματος "Ανταγωνιστι¬ 
κότητα", τις αποφάσεις ανάθεσης, καθώς και τις συμβά¬ 
σεις." 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. Γ456/οικ. 18869/1378/01 

(3) 

Τροποποίηση της αρίθμ. Γ456/οικ.63897/4430/00 Απόφα¬ 
σης "Καθορισμός όρων, προϋποθέσεων και της διαδι¬ 
κασίας για τη χορήγηση αδειών για την εκτέλεση διε¬ 
θνών τακτικών λεωφορειακών γραμμών με τις χώρες 
που δεν είναι μέλη της Ευρωπαϊκής Ένωσης" (Β 1312). 

Ο ΥΠΟΥΡΓΟΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α)τουεδ. β'τηςπαρ. 1 ατού άρθρου ΙΟτου Ν. 1906/1990 
(Α’ 157 ),όπως αντικαταστάθηκε από το άρθρο 2 του Ν. 
2671/1998 (Α’ 289). 

β)Του άρθρου 9 του π.δ. 293/1999 περί "Οργανισμού 


του Υπουργείου Μεταφορών και Επικοινωνιών" (Α’ 263) 

γ)Του άρθρου 27του Ν. 2081/1992 (Α’ 154), με το οποίο 
προστέθηκε το άρθρο 29Α στο Ν. 1558/1985 (Α’ 137) και 
το οποίο αντικαταστάθηκε με την παρ. 2α του άρθρου 1 
του Ν.2469/1997 (Α’ 38). 

δ)Του π.δ. 586/88 "προσαρμογή της Ελληνικής Νομο¬ 
θεσίας προς τις Διατάξεις της Οδηγίας του Συμβουλίου 
των Ευρωπαϊκών Κοινοτήτων 74/562/ΕΟΚ της 12ης Νο¬ 
εμβρίου 1974 "περί προσβάσεως στο επάγγελμα του με¬ 
ταφορέα επιβατών στον τομέα των εσωτερικών και διε¬ 
θνών οδικών μεταφορών", όπως τροποποιήθηκε με την 
οδηγία 80/1179/ΕΟΚτης 4ης Δεκεμβρίου 1980” (Α’ 282), 
όπως ισχύει. 

ε. Την απόφαση αρίθμ. Γ456/οικ.63897/4430/00 "Καθο¬ 
ρισμός όρων, προϋποθέσεων και της διαδικασίας για τη 
χορήγηση αδειών για την εκτέλεση διεθνών τακτικών λε- 
ωφορειακών γραμμών με τις χώρες που δεν είναι μέλη 
της Ευρωπαϊκής Ένωσης" ( Β 1312 ), όπως αυτή τροπο¬ 
ποιήθηκε με τη Γ456/οικ78690/5470/00 (ΦΕΚ 1575 Β) 
όμοια 

2. Την ανάγκη παράτασης των εν ισχύι αδειών μέχρι να 
ολοκληρωθούν οι διαδικασίες χορήγησης αδειών για την 
εκτέλεση διεθνών τακτικών λεωφορειακών γραμμών με 
τις χώρες που δεν είναι μέλη της ΕΈ. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Τροποποιείται η αριθ. Γ456/οικ63897/4430/00 από¬ 
φαση (Β 1312), ως ακολούθως: 

Το γ' εδάφιο της παρ. 2 του άρθρου 3 της αριθμ. 
Γ456/οικ.63897/4430/00 απόφασης αντικαθίσταται ως 
εξής: 

"Στην πρώτη εφαρμογή της απόφασης οι σχετικές δια¬ 
δικασίες άρχονται αμέσως μετά τη δημοσίευσή της στην 
Εφημερίδα της Κυβερνήσεως και ολοκληρώνονται το αρ¬ 
γότερο μέχρι την 30η Ιουνίου 2001, παρατεινομένων μέ¬ 
χρι την ίδια ημερομηνία των εν ισχύει αδειών.”. 

2. Κατά τα λοιπά ισχύει η Γ456/οικ.63897/4430/00 από¬ 
φασή μας και όπως αυτή τροποποιήθηκε από τη 
Γ456/οικ78690/5470/00 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

(4) 

Παροχή πιστώσεων από μέλη του Χρηματιστηρίου Αξιών 
Αθηνών και λοιπές ρυθμίσεις ως προς την εξόφληση 
του τιμήματος χρηματιστηριακών συναλλαγών. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Συνεδρίαση 2/213/28.3.2001) 

Αφού έλαβε υπόψη: 

1. Την παράγραφο 1 του άρθρου 6 και την παράγραφο 
2 του άρθρου 1 του Ν. 2843/2000 (ΦΕΚ 219 Α) «Εκσυγ¬ 
χρονισμός των χρηματιστηριακών συναλλαγών, εισαγω¬ 
γή εταιριών επενδύσεων στην ποντοπόρο ναυτιλία στο 
Χρηματιστήριο Αξιών Αθηνών και άλλες διατάξεις», όπως 
τροποποιήθηκαν με τις παραγράφους 6 - 8 του άρθρου 7 
του Ν. 2892/2001 (ΦΕΚ46 Α). 

2. Τις περιπτώσεις α και ζ της παραγράφου 1 του άρ¬ 
θρου 78του Ν. 1969/1991 (ΦΕΚ 167Α) «Εταιρίες επενδύ¬ 
σεων χαρτοφυλακίου, αμοιβαία κεφάλαια, διατάξεις εκ¬ 
συγχρονισμού και εξυγίανσηςτης κεφαλαιαγοράς και άλ¬ 
λες διατάξεις», όπως συμπληρώθηκε με το άρθρο 18 του 
Ν. 2198/94 (ΦΕΚ43 Α). 

3. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα», όπως προστέθηκε με το άρθρο 27 
του Ν. 2081/92 (ΦΕΚ 152Α), αποφασίζει ομόφωνα: 

Άρθρο 1 

Πεδίο εφαρμογής 

1. Με την παρούσα απόφαση ρυθμίζονται ζητήματα για 
τα οποία έχει παρασχεθεί εξουσιοδότηση στην Επιτροπή 
Κεφαλαιαγοράς σχετικά με την παροχή πίστωσης (στο 
εξής: η «Πίστωση») από μέλος του Χρηματιστηρίου Αξιών 
Αθηνών (στο εξής: το «Μέλος») προς εντολέα του (στο 
εξής: ο «Πελάτης») ως προς την εξόφληση του τιμήματος 
χρηματιστηριακής αγοράς μετοχών που πραγματοποιεί 
για λογαριασμό του στο Χρηματιστήριο Αξιών Αθηνών, 
καθώς και σχετικά με ορισμένες υποχρεώσεις του Μέ¬ 
λους για τη διασφάλιση της εμπρόθεσμης εξόφλησης 
όταν δενπαρέχεται Πίστωση, κατ’ εφαρμογή των άρθρων 

I έως 6 του Ν. 2843/2000 όπως ισχύει. 

2. Οι όροι που χρησιμοποιούνται στην παρούσα Απόφα¬ 
ση έχουν την ίδια έννοια με τους όρους που χρησιμοποι¬ 
ούνται στα άρθρα 1-6 του Ν. 2843/2000 εκτός εάν ορίζε¬ 
ται διαφορετικά στην παρούσα Απόφαση. 

3. Τα Μέλη έχουν τη δυνατότητα να υπαγάγουν τα υφι¬ 
στάμενα κατά την ημερομηνία έναρξης ισχύος της πα¬ 
ρούσας, χρεωστικά υπόλοιπα Πελατών στους όρους των 
άρθρων 2 έως 6 του Ν. 2843/2000 και των άρθρων 3 έως 

II της παρούσας Απόφασης. 

ΜΕΡΟΣ Α' 

ΕΞΟΦΛΗΣΗ ΤΟΥ ΤΙΜΗΜΑΤΟΣ ΧΩΡΙΣ ΠΙΣΤΩΣΗ 
Άρθρο 2 

Υποχρεώσεις Μέλους για τη διασφάλιση 
της εμπρόθεσμης εξόφλησης 

1. Σε περίπτωση μη εμπρόθεσμης εξόφλησης ολοκλή¬ 
ρου του τιμήματος εκ μέρους Πελάτη μέσα στην προθε¬ 
σμία που προβλέπεται από το άρθρο 20 παρ. 1 του Ν. 
3632/1928, το Μέλος θα έχει τις ακόλουθες υποχρεώσεις: 

(α) Εκποιεί, σύμφωνα με το άρθρο 26 του Ν. 3632/1928 
τις μη εξοφληθείσες μετοχές. 

(β) Μέχρι την πλήρη εξόφληση του τιμήματος, δεν θα 
προβαίνει για λογαριασμό του Πελάτη σε οποιαδήποτε 
άλλη αγορά κινητών αξιών. 

(γ) Για χρονικό διάστημα ενενήντα (90) εργάσιμων ημε¬ 
ρών από την ημέρα της πλήρους εξόφλησης του τιμήμα¬ 
τος, δεν θα προβαίνει σε αγορά μετοχών για λογαριασμό 
του Πελάτη, εκτός εάν ο Πελάτης προκαταβάλλει σε με¬ 
τρητά το τίμημα κάθε αγοράς. 

2. Το Μέλος δεν θα επιτρέπει στον Πελάτη την πρακτική 
της εξόφλησης χρηματιστηριακής αγοράς κινητών αξιών 
με το προϊόν της πώλησής τους η οποία πραγματοποιεί¬ 
ται σε μεταγενέστερες της αγοράς ημέρες. 

3. Με τις πιο πάνω διατάξεις δεν θίγεται η δυνατότητα 
του Μέλους να προβεί στην άσκηση οποιουδήποτε δικαι¬ 
ώματος προβλέπεται από τη νομοθεσία για την επιδίωξη 
είσπραξης των απαιτήσεώντου. 

4. Η παράγραφος 1 του παρόντος άρθρου εφαρμόζεται 
μόνο στις συναλλαγές οι οποίες λαμβάνουν χώρα μετά 
την έναρξη ισχύος της παρούσας Απόφασης. 

ΜΕΡΟΣ Β' 

ΠΑΡΟΧΗ ΠΙΣΤΩΣΕΩΝ 
Άρθρο 3 
Ορισμοί 

1. Ως «Αρχικό Περιθώριο» νοείται το καθοριζόμενο κα¬ 
τά την παράγραφο 3 του άρθρου 4 του Ν. 2843/2000 ή το 
τυχόν ανώτερο που καθορίζεται στη σύμβαση μεταξύ 
Μέλους και Πελάτη. 

2. Ως «Έλλειμμα Περιθωρίου» νοείται το ποσό κατά το 
οποίο το περιθώριο (όπως ορίζεται στην παρ. 1 του άρ¬ 


θρου 5 του Ν. 2843/2000) τυχόν υπολείπεται του ποσού 
που αντιστοιχεί στο γινόμενο του ποσοστού Αρχικού Πε¬ 
ριθωρίου επί τη συνολική τρέχουσα αξία του Χαρτοφυλα¬ 
κίου Ασφάλειας. 

3. Ως «Στοιχεία» Χαρτοφυλακίου Ασφάλειας νοούνται οι 
κινητές αξίες που περιέχονται στο Χαρτοφυλάκιο Ασφά¬ 
λειας. 

4. Ως «Δέσμευση» Στοιχείωντου Χαρτοφυλακίου Ασφά¬ 
λειας νοείται η υπαγωγή Στοιχείων στο Χαρτοφυλάκιο 
Ασφάλειας και η συνακόλουθη κατά τις οικείες διατάξεις 
σύσταση νομίμου ενεχύρου σ’ αυτό. 

5. Ως «Αποδέσμευση» Στοιχείων του Χαρτοφυλακίου 
Ασφάλειας νοείται η κατά τις οικείες διατάξεις απόσβεση 
του νομίμου ενεχύρου. 

6. Ως «ΧΑΑ» νοείται το Χρηματιστήριο Αξιών Αθηνών. 

Άρθρο 4 

Σύμβαση Πίστωσης 

1. Για την παροχή Πιστώσεων από το Μέλος προς Πε¬ 
λάτη του καταρτίζεται προηγουμένως ειδική έγγραφη 
σύμβαση. 

2. Η σύμβαση θα καταρτίζεται σύμφωνα με τα οριζόμε¬ 
να στην παραγ. 7 του Κώδικα Δεοντολογίας ΕΠΕΥ (από¬ 
φαση ΥΠΕΘΟ 12263/Β.500/11.4.1997) και σε κάθε περί¬ 
πτωση πρέπει να καθορίζει κατ’ ελάχιστο τα εξής: 

(α) Τη διάρκεια της σύμβασης καιτοντρόπο λύσηςτης. 

(β) Αναλυτικά τις επιβαρύνσεις του Πελάτη για την πα¬ 
ροχή Πίστωσης με ειδική αναφορά στο επιτόκιο, στην πε¬ 
ρίοδο εκτοκισμού και σε τυχόν λοιπές επιβαρύνσεις υπέρ 
της εταιρίας ή τρίτων. 

(γ) Τη βασική λειτουργία του μηχανισμού παροχής Πι¬ 
στώσεων, κατά τρόπο κατανοητό. 

(δ) Τα Στοιχεία που δύνανται να απαρτίζουν το Χαρτο¬ 
φυλάκιο Ασφάλειας. 

(ε) Τα οριζόμενα από το Μέλος ποσοστά Αρχικού Περι¬ 
θωρίου και Διατηρητέου Περιθωρίου. 

(στ) Τη διαδικασία τροποποίησης ή λύσης της σύμβα¬ 
σης η οποία θα πρέπει σε κάθε περίπτωση να διενεργείται 
εγγράφως. 

(ζ) Τη σειρά εκποίησης των Στοιχείων του Χαρτοφυλα¬ 
κίου στην οποία θα προβαίνει το Μέλος σε περίπτωση μη 
προσήκουσας κάλυψης περιθωρίων. 

(η) Τη διαδικασία και τους όρους Δέσμευσης και Απο¬ 
δέσμευσης Στοιχείωντου Χαρτοφυλακίου Ασφάλειας. 

(θ) Δήλωση του πελάτη ότι είναι ενημερωμένος για τον 
κίνδυνο που ενέχει η διενέργεια συναλλαγών με πίστωση 
και για την υποχρέωση κάλυψης των περιθωρίων και των 
συνεπειών από τη μείωση του περιθωρίου κάτω από το 
απαιτούμενο διατηρητέο περιθώριο και ιδιαίτερα, μεταξύ 
άλλων, του χρόνου και των διαδικασιών εκποίησης Στοι¬ 
χείων του Χαρτοφυλακίου Ασφάλειας. 

3. Η σύμβαση μπορεί να προβλέπει την παροχή Πιστώ¬ 
σεων υπό όρους αυστηρότερους από τους όρους που κα¬ 
θορίζονται από την παρούσα Απόφαση ή το νόμο. 

Άρθρο 5 

Αρχικό Περιθώριο 

1. Για κάθε αγορά μετοχών με Πίστωση, απαιτείται από 
τον Πελάτη κάλυψη Αρχικού Περιθωρίου εφόσον δημι- 
ουργείται Έλλειμμα Περιθωρίου ή αυξάνεται το τυχόν 
υφιστάμενο Έλλειμμα Περιθωρίου. Η κάλυψη αφορά το 
ύψος του εν λόγω Ελλείμματος Περιθωρίου που τυχόν 
δημιουργήθηκε ή αυξήθηκε. 

2. Η κάλυψη Αρχικού Περιθωρίου πραγματοποιείται με 
καταβολή μετρητών ή/και με Δέσμευση Στοιχείων που δεν 
περιέχονται μέχρι τότε στο Χαρτοφυλάκιο Ασφάλειας. 

3. Η κάλυψη του Αρχικού Περιθωρίου πρέπει να πραγ¬ 
ματοποιηθεί το αργότερο μέσα στην προθεσμία εκκαθά¬ 
ρισης των συναλλαγών που προβλέπεται από την παρά¬ 
γραφο 1 του άρθρου 20 του Ν. 3632/1928. 

4. Εάν δεν λάβει χώρα εμπροθέσμως και προσηκόντως 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


7445 


η κάλυψη του Αρχικού Περιθωρίου, το Μέλος προβαίνει 
αμελλητί σε απευθείας εκποίηση των μετοχών που αγο¬ 
ράσθηκαν με Πίστωση σύμφωνα με το άρθρο 26 του Ν. 
3632/1928, καθώς και στη λήψη άλλων μέτρων που προ- 
βλέπονται στη σύμβαση ή /και στο νόμο. 

Άρθρο 6 

Δέσμευση-Αποδέσμευση Στοιχείων Χαρτοφυλακίου 
Ασφάλειας 

1. Η Δέσμευση Στοιχείων του Χαρτοφυλακίου Ασφάλει¬ 
ας προϋποθέτει εντολή του Πελάτη, εκτός από την περί¬ 
πτωση της Δέσμευσης των μετοχών που αγοράζονται με 
Πίστωση. 

2. Αποδέσμευση Στοιχείων του Χαρτοφυλακίου Ασφά¬ 
λειας επιτρέπεται μόνον εφόσον διασφαλίζεται ότι η εν 
λόγω Αποδέσμευση σε συνδυασμό με τυχόν άλλες συ¬ 
ναλλαγές του Πελάτη δεν δημιουργεί Έλλειμμα Περιθω¬ 
ρίου στο Λογαριασμό Πίστωσης του Πελάτη ή δεν αυξά- 
νειτο τυχόν ήδη υφιστάμενο Έλλειμμα Περιθωρίου και σε 
κάθε περίπτωση δεν έχει ως αποτέλεσμα την εφαρμογή 
της παραγράφου 2 του άρθρου 5 του Ν. 2843/2000. 

Άρθρο 7 

Κάλυψη διατηρητέου περιθωρίου 

1. Η υποχρέωση κάλυψης διατηρητέου περιθωρίου βάσει 
της παραγράφου 2 του άρθρου 5 και της περίπτωσης γ της 
παραγράφου 1 του άρθρου 6 του Ν. 2843/2000 πρέπει να 
εκπληρωθεί πριν τη διενέργεια αποτίμησης του Χαρτοφυ¬ 
λακίου Ασφάλειας της εργάσιμης ημέρας που ακολουθείτο 
σχετικό αίτημα του Μέλους προς τον Πελάτη. 

2. Μέχρι την εκπλήρωση της υποχρέωσης της προη¬ 
γούμενης παραγράφου, το Μέλος δεν θα προβαίνει για 
λογαριασμό του Πελάτη σε καμία άλλη αγορά μετοχών με 
Πίστωση. 

Άρθρο 8 

Χαρτοφυλάκιο Ασφάλειας 

1. Το Χαρτοφυλάκιο Ασφάλειας δύναται να αποτελείται 
από τα εξής Στοιχεία: 

(α) Μετοχές ωςπροςτις οποίες συντρέχουν οι εξής, σω- 
ρευτικώς, προϋποθέσεις: 

(ί) είναι εισηγμένες στο Χρηματιστήριο Αξιών Αθηνών ή 
είναι μετοχές οι οποίες αποτελούν αντικείμενο διαπραγ¬ 
μάτευσης σε οργανωμένη αγορά κράτους - μέλους της 
Ευρωπαϊκής Ένωσης κατά την έννοια του άρθρου 2 
στοιχ. 14του Ν. 2396/1996, 

(ϋ) δεν τελούν υπό επιτήρηση, υπό αναστολή ή υπό άλ¬ 
λο περιορισμό ως προς τη διαπραγμάτευσή τους και 

(ίϋ) έχει παρέλθει χρονικό διάστημα τουλάχιστον τριών 
(3) ημερών από την έναρξη διαπραγμάτευσής τους, σε 
περίπτωση που εισάγονται για πρώτη φορά μετοχές στην 
οικεία αγορά. 

(β) Αυλές κινητές αξίες που εκδίδει το Ελληνικό Δημό¬ 
σιο και αποτελούν αντικείμενο διαπραγμάτευσης στην 
Ηλεκτρονική Δευτερογενή Αγορά Τίτλων («ΗΔΑΤ») ή άλ¬ 
λες κινητές αξίες που εκδίδονται από κράτος - μέλος της 
Ευρωπαϊκής Ένωσης. 

2. Η αποτίμηση της Τρέχουσας Αξίας του Χαρτοφυλα¬ 
κίου Ασφάλειας διενεργείται υποχρεωτικά κάθε εργάσιμη 
ημέρα μετά τη λήξη της συνεδρίασης του ΧΑΑ ως εξής: 

(α) η Τρέχουσα Αξία των εισηγμένων στο ΧΑΑ μετοχών 
θα αποτιμάται με βάση την επίσημη τιμή κλεισίματος του 
Δελτίου Τιμών του ΧΑΑ της προηγούμενης ημέρας, 

(β) η Τρέχουσα Αξία των τίτλων του Ελληνικού Δημοσίου 
θα αποτιμάται με βάση την τιμή (νείυείίοη ρποε) του επίση¬ 
μου δελτίου τιμών της ΗΔΑΤ την προηγούμενη ημέρα και 

(γ) η Τρέχουσα Αξία των άλλων κατηγοριών Στοιχείων 
του Χαρτοφυλακίου Ασφαλείας θα αποτιμάται με βάση 
τις επίσημες τιμές της προηγούμενης ημέρας όπως κα¬ 
θορίζονται από τους κανόνες που ισχύουν στην οργανω¬ 
μένη αγορά στην οποία αποτελούν αντικείμενο διαπραγ¬ 
μάτευσης. 


3. Κατά παρέκκλιση από την προηγούμενη παράγραφο, 
στην περίπτωση που έχει λάβει χώρα αγορά ή πώληση με¬ 
τοχών εισηγμένων στο ΧΑΑ την ημέρα της αποτίμησης, η 
αξία των συγκεκριμένων Στοιχείων τα οποία αποτέλεσαν 
αντικείμενο της συναλλαγής θα αποτιμάται στην τιμή της 
συναλλαγής αυτής (χωριστά δηλ. από τα λοιπά ομοειδή 
Στοιχεία του ιδίου εκδότη, τα οποία θα αποτιμώνται σύμ¬ 
φωνα με την προηγούμενη παράγραφο). 

4. Η Σύμβαση πίστωσηςτου Μέλους με τον Πελάτη μπο¬ 
ρεί να προβλέπει ειδική ρύθμιση σχετικά με μετοχές ως 
Στοιχεία του Χαρτοφυλακίου Ασφάλειας και ως προς την 
αποτίμησή τους στις ακόλουθες περιπτώσεις: 

(α) Σε περίπτωση που αποφασίζεται από την εκδότρια 
εταιρία συνένωση μετοχών ή έκδοση δωρεάν νέων μετο¬ 
χών για οποιοδήποτε λόγο. Στην περίπτωση αυτή, θα 
μπορεί, ενδεικτικώς, να προβλέπεται ότι στην αποτίμηση 
της μετοχής, από την ημερομηνία κατά την οποία επέρχε¬ 
ται μεταβολή της τιμής της μετοχής, ως αποτέλεσμα των 
πιο πάνω πράξεων, έως την έναρξη διαπραγμάτευσης 
των νέων μετοχών, θα συνυπολογίζεται και η αξία των με¬ 
τοχών που πρόκειται να χορηγηθούν. 

(β) Σε περίπτωση εταιρικού μετασχηματισμού ή δημό¬ 
σιας πρότασης απόκτησης ή ανταλλαγής μετοχών. 

5. Τα Στοιχεία του Χαρτοφυλακίου Ασφάλειας θα πρέ¬ 
πει να είναι της αποκλειστικής κυριότητας του πελάτη, 
ελεύθερα από κάθε βάρος και εν γένει οποιοδήποτε δι¬ 
καίωμα τρίτου. 

Άρθρο 9 

Ενημέρωση του Πελάτη 

Επιπλέον των επιβαλλόμενων από την κείμενη νομοθε¬ 
σία υποχρεώσεων ενημέρωσης του Πελάτη, το Μέλος 
έχει τις ακόλουθες υποχρεώσεις: 

(α) να ενημερώνει τον Πελάτη το αργότερο μέχρι την 
έναρξη της επόμενης συνεδρίασης του Χρηματιστηρίου 
Αξιών Αθηνών για τις συναλλαγές που πραγματοποίησε 
για λογαριασμό του με Πίστωση και 
(β) να ενημερώνει εγγράφως τουλάχιστον μηνιαίως τον 
Πελάτη: 

(ί) αναλυτικά γιατις συναλλαγές του καιτην κίνησητου λο¬ 
γαριασμού του σε χρήματα και σε Στοιχεία του Χαρτοφυλα¬ 
κίου Ασφάλειας κατά τον προηγούμενο μήνα καθώς και 
(ϋ) για την αποτίμηση του Χαρτοφυλακίου Ασφάλειας 
και το ύψος της Πίστωσης κατά την τελευταία ημέρα της 
περιόδου στην οποία αναφέρεται η ενημέρωση. 

Άρθρο 10 

Ενημέρωση Επιτροπής Κεφαλαιαγοράς 

1. Τα Μέλη υποχρεούνται να τηρούν καθημερινά τα 
εξής στοιχεία: 

(α) Συνολικά υπόλοιπα ως προς συναλλαγές για τις 
οποίες δεν παρέχεται Πίστωση (χρεωστικά και πιστωτικά 
υπόλοιπα) με ιδιαίτερη αναλυτική κατά πελάτη αναφορά 
στα τυχόν εκπρόθεσμα χρεωστικά υπόλοιπα. 

(β) Συνολικά υπόλοιπα ως προς τις συναλλαγές για τις 
οποίες παρέχεται Πίστωση (χρεωστικά υπόλοιπα και 
συνολική τρέχουσα αξία του Χαρτοφυλακίου Ασφαλεί¬ 
ας των Πελατών αυτών) με ιδιαίτερη αναλυτική κατά πε¬ 
λάτη αναφορά στα τυχόν εκπρόθεσμα χρεωστικά υπό¬ 
λοιπα. 

(γ) Το συνολικό αριθμό των ενεργών συμβάσεων Πί¬ 
στωσης. 

2. Τα Μέλη υποχρεούνται να υποβάλλουν στην Επιτρο¬ 
πή Κεφαλαιαγοράς μηνιαίως τα στοιχεία της προηγούμε¬ 
νης παραγράφου για την τελευταία εργάσιμη ημέρα κάθε 
μήνα, εντός της εβδομάδας που ακολουθεί. 

3. Η Επιτροπή Κεφαλαιαγοράς δύναται να ορίσει υπό¬ 
δειγμα σύμφωνα με το οποίο τα Μέλη υποχρεούνται να 
υποβάλουν τα στοιχεία της παραγράφου 1. 

4. Τα Μέλη υποχρεούνται να τηρούν για χρονικό διά¬ 
στημα πέντε (5) ετών: 




7446 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(α) αναλύσεις από τις οποίες προκύπτουν τα στοιχεία 
της παραγράφου 1, 

(β) τους αναλυτικούς Λογαριασμούς Πίστωσης με τρό¬ 
πο που να προκύπτει το καθημερινό υπόλοιπο ανά Πελά¬ 
τη και η καθημερινή αποτίμηση των Στοιχείων του Χαρτο¬ 
φυλακίου Ασφάλειας, 

(γ) αντίγραφα των συμβάσεων Πίστωσης που έχουν συ- 
ναφθεί με τους Πελάτες, 

(δ) κάθε αποδεικτικό ή/και συστατικό, κατά περίπτωση, 
έγγραφο σχετικά με τη λήψη ασφάλειας επί των Στοιχεί¬ 
ων του Χαρτοφυλακίου Ασφάλειας. 

Άρθρο 11 

Λειτουργική και οργανωτική ικανότητα Μέλους και σχε¬ 
τικές υποχρεώσεις 

1. Τα υφιστάμενα κατά την έναρξη ισχύος της παρού¬ 
σας Μέλη, δικαιούνται να προβαίνουν στην κατά το στοιχ. 
γ'της παραγράφου 2 του άρθρου 2 Ν. 2396/1996 παροχή 
πιστώσεων, από την πέμπτη εργάσιμη ημέρα που έπεται 
της γνωστοποίησης στην Επιτροπή Κεφαλαιαγοράς που 
θα περιλαμβάνει τα εξής: 

(α) Αναφορά στη στρατηγική και ειδικότερα στους στό¬ 
χους που έχουν εγκριθεί από το διοικητικό συμβούλιο του 
Μέλους σχετικά με τη συγκεκριμένη δραστηριότητα στο 
πλαίσιο των συνολικών επιχειρησιακών στόχων του και 
των επιθυμητών ορίων ανάληψης κινδύνων. 

(β) Αναφορά στην υπηρεσιακή μονάδα η οποία θα είναι 
υπεύθυνη για την παροχή πιστώσεων και θα είναι ενήμε¬ 
ρη για το ύψος του αναλαμβανόμενου κινδύνου τόσο ανά 
συγκεκριμένο Πελάτη όσο και συνολικά. Για τη μονάδα 
αυτή θα πρέπει να αναφερθούν: 

(ί) η θέση της στο οργανόγραμμα, 

(ϋ) οι ιεραρχικές γραμμές αναφοράς της μονάδας, 

(ίϋ) η στελέχωσή της (αριθμός υπαλλήλων και εμπειρία) 
και τα ανατεθέντα καθήκοντα και 
(ίν) η διαδικασία παρακολούθησης των Λογαριασμών 
Πίστωσης και οι προβλεπόμενες διαδικασίες διενέργειας 
των τυχόν οχλήσεων για κάλυψη Περιθωρίων. 

(γ) Αναφορά στις διαδικασίες λογιστικοποίησης των συ¬ 
ναλλαγών αυτών λεπτομερώς καταγεγραμμένες, συνο- 
δευόμενες από αντίγραφο των διαδικασιών αυτών. Σημει¬ 
ώνεται ότι, λαμβανομένης υπόψη της ανάγκης διαχωρι¬ 
σμού καθηκόντων, θα πρέπει η διεξαγωγή των εργασιών, 
η παρακολούθηση των χρεωστικών υπολοίπων και η λογι- 
στικοποίησή τους να διενεργούνται από ανεξάρτητες με¬ 
ταξύ τους υπηρεσιακές μονάδες του Μέλους. 

(δ) Λεπτομερή αναφορά στις καταγεγραμμένες διαδι¬ 
κασίες εσωτερικού ελέγχου των χρηματιστηριακών συ¬ 
ναλλαγών και ειδικότερα της τήρησης του Κώδικα Δεο¬ 
ντολογίας ΕΠΕΥ. Να αναφέρεται επίσης ο αριθμός ατό¬ 
μων και η εμπειρία που έχουν οι απασχολούμενοι στην 
υπηρεσία εσωτερικού ελέγχου. 

2. Τα Μέλη οφείλουν να γνωστοποιούν άμεσα στην Επι¬ 
τροπή Κεφαλαιαγοράς τυχόν τροποποιήσεις στα αναφε- 
ρόμενα στην προηγούμενη παράγραφο. 

3. Τα Μέλη ως προς την παροχή Πιστώσεων οφείλουν: 
(α) να επιδεικνύουν τη δέουσα επιμέλεια, έτσι ώστε να 

διασφαλίζεται ότι θα χορηγούν Πιστώσεις μόνο σε Πελά¬ 
τες που κατέχουν επαρκή γνώση σχετικά με τη διενέργεια 
χρηματιστηριακών συναλλαγών με Πίστωση, 

(β) να εξειδικεύουν τα κριτήρια με βάση τα οποία θα διε- 
νεργείται η επιλογή των Στοιχείων του Χαρτοφυλακίου 
Ασφάλειας, 

(γ) να εξειδικεύουντους κανόνες με βάση τους οποίους 
θα επιδιώκεται επαρκής βαθμός διαφοροποίησης των 
Χαρτοφυλακίων Ασφάλειας των Πελατών και 
(δ) να τηρούν ιδιαίτερο λογαριασμό στα βιβλία τους για 
κάθε Πελάτη, στον οποίο καταχωρούν τις χρεοπιστώσεις 


και κάθε άλλο στοιχείο που αφορά την παροχή Πιστώσε¬ 
ων σύμφωνα με την παρούσα Απόφαση (καλούμενο στην 
παρούσα: ο «Λογαριασμός Πίστωσης»), 

4. Τα στοιχεία της παραγράφου 1 θα πρέπει να υποβάλ¬ 
λονται και από κάθε νέο Μέλος για τη λήψη άδειας για την 
κατά το στοιχ. γ’ της παραγράφου 2 του άρθρου 2 Ν. 
2396/1996 παροχή πιστώσεων. 

Άρθρο 12 
Έναρξη Ισχύος 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

-Φ- 

(5) 

Βιβλία και Στοιχεία εξ αποστάσεως μελών ΧΑΑ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 6/213/28.3.2001) 

Αφού έλαβε υπόψη: 

1. Τηνπαρ. 1 του αρθρ. 27 του Ν. 1806/88 "τροποποίη¬ 
ση της νομοθεσίας για τα χρηματιστήρια και άλλες διατά¬ 
ξεις" (ΦΕΚ 207 Α) όπως ισχύει. 

2. Το άρθρο 29 Ατού Νόμου 1558/85 «Κυβέρνηση και 
Κυβερνητικά Όργανα» όπως ισχύει. 

3. Την από 15- 3 -2001 εισήγηση του Διοικητικού Συμ¬ 
βουλίου του Χρηματιστηρίου Αξιών Αθηνών, αποφασίζει 
ομόφωνα: 

Άρθρο 1 

Επιχειρήσεις Παροχής Επενδυτικών Υπηρεσιών (ΕΠΕΥ) 
που έχουν λάβει άδεια λειτουργίας σε άλλο (πληντης Ελ¬ 
λάδας) Κράτος-Μέλος της Ευρωπαϊκής Ένωσης και 
έχουν αποκτήσει την ιδιότητα του μέλους του Χρηματι¬ 
στηρίου Αξιών Αθηνών (ΧΑΑ) χωρίς να έχουν νόμιμη εγκα¬ 
τάσταση στην Ελλάδα («εξ αποστάσεως μέλη»), εξαιρού¬ 
νται από την υπαγωγή στις διατάξεις της ισχύουσας νο¬ 
μοθεσίας για τα βιβλία και στοιχεία που τηρούν τα μέλη 
του ΧΑΑ, εφόσον εκ των υποβαλλομένων στοιχείων προ¬ 
κύπτει ότι : α) στο Κράτος-Μέλος καταγωγήςτουςτηρούν 
βιβλία και στοιχεία για την πλήρη και αληθή αποτύπωση 
των στοιχείων των συναλλαγών σε κινητές αξίες που 
πραγματοποιούν με την ιδιότητα του μέλουςτου ΧΑΑ (λή¬ 
ψη, διαβίβαση και εκτέλεση εντολών) καθώς και των συ¬ 
ναλλαγών που πραγματοποιούν, λόγω διαχείρισης χαρ¬ 
τοφυλακίου για λογαριασμό τρίτων ή και για ίδιο λογα¬ 
ριασμό και β) ο τρόπος τήρησης των εν λόγω βιβλίων και 
στοιχείων διασφαλίζει την ασφάλεια και ακρίβεια της κα¬ 
ταγραφής των στοιχείων των συναλλαγών. 

Άρθρο 2 

Οι επιχειρήσειςτου προηγούμενου άρθρου υπέχουντις 
υποχρεώσεις της υπ’ αριθ. 3/22-2-1996 απόφασης του 
Δ.Στου ΧΑΑ όπως αυτή ισχύει κάθε φορά. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως (τεύχος Β’). 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




